জুবিনের ডেথ সার্টিফিকেট দিল সিঙ্গাপুর, কী পদক্ষেপ জানালেন অসমের মুখ্যমন্ত্রী

ওয়েবডেক্স- জনপ্রিয় শিল্পী জুবিগ গর্গের (Zubeen Garg) মৃত্যুতে শোকস্তব্ধ অসম। গায়কের এই অকালপ্রয়াণে তদন্তের নির্দেশ দিয়েছেন মুখ্যমন্ত্রী হিমন্ত বিশ্ব শর্মা (Chief Minister Himanta Biswa Sarma) । ১৯ সেপ্টেম্বর সিঙ্গাপুরে (Singapur) অনুষ্ঠান করতে গিয়েছিলেন তিনি। তার পরেই স্কুবা ডাইভিং করতে গিয়ে মৃত্যু হয় তাঁর। ৫২ বছর বয়সেই পৃথিবীর মায়া ত্যাগ করে তারার দেশের পাড়ি দেন তিনি। গতকালই সম্পন্ন হয়েছে জুবিনের শেষকৃত্য।

সোমবার সিঙ্গাপুর থেকে এসে পৌঁছেছে জুবিনের মৃত্যুর শংসাপত্র। সেখানে জলে ডুবে মৃত্যু অর্থাৎ ডেথ সার্টিফিকেটের কথাই উল্লেখ করা আছ, বলে জানিয়েছেন মুখ্যমন্ত্রী হিমন্ত বিশ্বশর্মা। তবে সেই সঙ্গে মুখ্যমন্ত্রী জানিয়েছেন, আভ্যন্তরীণ তদন্ত (Internal investigation) চালাবেন তারা।

সিঙ্গাপুরের সরকারি তরফে জুবিনের ডেথ সার্টিফিকেটে (Death Certificate) যা উল্লেখ করা হয়েছে সেই নিয়ে সাংবাদিকদের সঙ্গে কথা বলেন মুখ্যমন্ত্রী। সেখানে জলে ডুবে মৃত্যুর উল্লেখ আছে। তবে হিমন্ত বিশ্বশর্মা জানিয়েছেন, এটা তো ময়নাতদন্তের রিপোর্ট নয়। এটা মৃত্যুর শংসাপত্র মাত্র। এই সমস্ত তথ্য আমরা সিআইডিকে দিয়েছি। সিঙ্গাপুর থেকে দ্রুত যাতে ময়নাতদন্তের রিপোর্ট আমাদের কাছে আসে, তার জন্য মুখ্যসচিব সেখানকার দূতাবাসের সঙ্গে যোগাযোগ রাখছেন।

উল্লেখ্য, সিঙ্গাপুরে স্কুবা ডাইভ করার সময় মৃত্যু হয় ৫২ বছর বয়সী জুবিন গর্গের। ২০ সেপ্টেম্বর সিঙ্গাপুরে নর্থ ইস্ট ফেস্টিভ্যালে তার পারফর্ম করার কথা ছিল। সিঙ্গাপুর পুলিশ গর্গকে সমুদ্র থেকে উদ্ধার করে নিকটবর্তী একটি হাসপাতালে নিয়ে যায়। তবে তাঁকে বাঁচানো যায়নি। স্বামীর মৃত্যুতে ভেঙে পড়েন স্ত্রী গরিমা। তাঁর মধ্যেও তিনি শান্তির আবেদন করেন তিনি।

আরও পড়ুন-জুবিনের ম্যানেজারের বিরুদ্ধে FIR তুলে নেওয়ার আর্জি সঙ্গীতশিল্পীর স্ত্রী গরিমার

অসম সরকার নর্থ ইস্ট ইন্ডিয়া ফেস্টিভ্যালের আয়োজক শ্যামকানু মহন্ত (North East India Festival organiser Shyamkanu Mahanta) এবং গায়কের ম্যানেজার সিদ্ধার্থ শর্মার (Manager Siddhartha Sharma) বিরুদ্ধে মরিগাঁও থানায় (Morigaon police station) একটি এফআইআর দায়ের করা হয়েছে। গতকালই জুবিনের স্ত্রী গরিমা বলেন, ম্যানেজার সিদ্ধার্থ শর্মাকে এই এফআইআর থেকে অব্যাহতি দেওয়া হোক। জুবিনের ভাতৃসম ছিলেন সিদ্ধার্থ। বিপদের সব সময় জুবিনের পাশের থেকেছেন সিদ্ধার্থ।

দেখুন আরও খবর-